Narodna skupština
20040527

Trebalo bi štampati i posebne đačke knjižice da bi se takva ocena napisala, jer ako se opisno ocenjuje onda je potreban veći prostor u đačkoj knjižici. Predviđeno je i da se prva dva razreda osnovne škole ne ocenjuju. Mislim da ni to nije dobro zato što su deca navikla da nose kući petice, četvorke, pa i to treba korigovati. U vezi sa građanskim i verskim vaspitanjem juče smo čuli neka mišljenja, a to piše i u zakonu, da nije moguće promeniti izabrani program, i sa tim ne slažem. Smatram da to treba prepustiti volji dece. U prvom razredu dete još nije u mogućnosti da samo odabere predmet koji će slušati, pa to kasnije treba prepustiti deci tj. da to mogu da promene. A, čuveno građansko vaspitanje, koje je uvedeno kao pandan verskom obrazovanju, ima jedno ime koje ne želim da izgovorim. Verovatno ga Gašo Knežević zna. To sam čuo od sveštenih lica i nimalo se pohvalno ne izražavaju o njemu. Hvala.